
Text rozhodnutia
II. ÚS 42/94
Uznesenie
Ústavný súd Slovenskej republiky v senáte na neverejnom zasadnutí dňa 15. 11. 1994 po predbežnom prerokovaní podnetu , bytom v zastúpeného JUDr. Irenou Sopkovou, advokátkou, bytom v Košiciach, Hlavná 67, na začatie konania vo veci preskúmania zákonnosti rozsudku Okresného súdu v Prešove pod sp. zn. 4 T 113/92 zo 6. mája 1993 v spojení s uznesením Krajského súdu v Košiciach pod sp. zn. 4 To 152/93 z 24. augusta 1993 takto rozhodol: Podnet
na začatie konania
o d m i e t a pre nedostatok zákonom ustanovených náležitostí. Odôvodnenie Ústavnému súdu Slovenskej republiky bolo doručené dňa 29. 9. 1994 písomné podanie
, v ktorom sa domáha preskúmania zákonnosti
rozsudku Okresného súdu v Prešove vo veci pod sp. zn. 4 T 113/92 zo 6. mája 1993 v spojení s uznesením Krajského súdu v Košiciach pod sp. zn. 4 To 152/93 z 24. augusta 1993. Podľa jeho názoru rozhodnutiami Okresného súdu v Prešove a Krajského súdu v Košiciach bola porušená Ústava SR. Navrhovateľ však neuviedol v čom vidí porušenie ústavy v súdnych rozhodnutiach a ktorých článkov ústavy sa porušenie jeho práv týka. Rozhodnutiami týchto súdov bol uznaný za vinného zo spáchania trestného činu zneužívania právomoci verejného činiteľa podľa § 158 ods. 1 písm. d/ Trestného zákona a bol mu uložený
trest odňatia slobody v trvaní 6 mesiacov na skúšobnú dobu jedného roka.
Keďže podanie
neobsahovalo zákonom ustanovené
náležitosti, ústavný súd ho dňa 20. 10. 1994 vyzval, aby svoje podanie do 10 dní písomne doplnil, najmä konkretizoval, ktoré jeho ústavné práva boli v konaní a rozhodnutí súdov porušené. Na túto výzvu
však neodpovedal, hoci bol
upozornený, že ak svoje podanie v určenej lehote nedoplní, ústavný súd jeho podnet odmietne. Výzvu podľa poštovej doručenky prevzal 28. 10. 1994. Ústavný súd Slovenskej republiky predbežne prerokoval podnet na neverejnom zasadnutí podľa § 25 ods. 1 zákona č. 38/1993 Z. z., pričom zistil, že podanie
neobsahuje zákonom predpísané náležitosti, a preto jeho
podnet na začatie konania podľa § 25 ods. 2 tohto zákona odmietol. P o u č e n i e : Proti tomuto rozhodnutiu nie je prípustný prostriedok.
V Košiciach 15. novembra 1994
JUDr. Miloš S e e m a n n predseda senátu
opravný

